Xtaqt naqsam miegħek il- ħsibijiet tiegħi hekk kif l- attivitajiet politiċi ġew fi tmiemhom wara l- Mass Meeting ta' llum ġewwa l- Fosos tal- Furjana . Il- baħar ta' nies li attendew il- meeting ta' llum u l- enerġija tal- folla tkompli ssaħħaħ it- twemmin tiegħi li l- Partit Nazzjonalista huwa l- Partit li jemmen fik , huwa l- Partit li għandu viżjoni għalik u huwa l- Partit li l- valuri tiegħu dejjem iggwidawħ biex imexxi l- Malta fl- aħjar interess nazzjonali . Din kienet l- ewwel kampanja elettorali tiegħi bħala Kap tal- Gvern u Kap tal- Partit Nazzjonalista . Kampanja impenjattiva u li ppruvajt kemm jista jkun niffoka fuq il- proposti li preżentajnielek filwaqt li nfakkruk ftit fuq dak li wettaqna u ksibna lkoll flimkien . Issa li wasalna fit- tmiem ta' din il- kampanja , inħossni sodisfatt li tajt il- 100 % ta' dak li nemmen fiħ . Dejjem għamilt dak li stajt biex nara l- pajjiżna jimxi 'l quddiem u matul il- kampanja apprezzajt ħafna l- appoġġ u l- entużjażmu li ħafna persuni wrew . Apprezzajt ħafna wkoll il- kritika kostruttiva li qlajt anki mingħand dawk li b' xi mod iħossuhom iddiżappuntati jew imweġġa bl- aġir tal- Gvern jew ta' l- istituzzjonijiet tiegħu . Dan kollu kien u għadu eżerċizzju importanti li ngħaddu minnu għaliex permezz tiegħi nistgħu nirrispondu b' mod effettiv sabiex flimkien inkomplu ngħixu aħjar . Nemmen li l- policies u l- proposti tal- Partit Nazzjonalista jagħtu stabilitta' , kredibbilta' u viżjoni għall- pajjiż . Nemmen li fiċ- ċirkustanzi li għaddejja minnhom l- Ewropa , pajjiżna irid par idejn sodi li jgawdu r- rispett kemm fuq livell nazzjonali kif wkoll fuq livell internazzjonali . Nemmen , li flimkien nistgħu naslu sabiex nkomplu nagħmlu minn pajjiżna storja ta' suċċess . Nixtieq nieħu l- okkażjoni biex nirringrazzjak ta' l- impenn tiegħek lejn il- ġid ta' pajjiżna . Issa f' idejk sabiex tagħmel id- dover tiegħek u trodd il- vot tiegħek lil min taħseb li jista' jmexxi lil pajjiżna f' dawn il- ħames snin li ġejjin . Tislijiet , Għadni kif qtajt minn fuq il- forum . Ħadt ħafna gost magħtul dawn il- ġimgħat fejn stajna nikkomunikaw ukoll b' dan il- mezz differenti . Naf li minħabba l- ħin dejjem jagħfas ma stajtx inwieġeb għal kull post pero ' qiegħed nagħmel kull mezz biex inwieġeb lil kullħadd ( inkluż l- emails kollha li qiegħed nirċievi ) . Nispera li jirnexxieli għaliex l- ammont ta emails li rċevejt huwa inkredibbli . Bdiet l- aħħar ġimgħa . L- aħħar ftit ġranet qabel ma l- poplu Malti u Għawdxi jagħżel dak il- partit li se jmexxi lill- pajjiżna għall- ħames snin li ġejjin . Għazla ' mportanti immensa , għażla li għandha tkun ibbażata mhux biss fuq dak li ngħidu imma wkoll fuq dak li nagħmlu u fuq l- affarijiet li ngħidu li ser nagħmlu fil- proposti tagħna . Tul il- kampanja elettorali jiena għamilt enfażi qawwija ħafna fuq il- proposti tal- Partit Nazzjonalista u kif dawn għandhom iwasslu l- pajjiżna sabiex jilħaq livelli ta' eċċellenza f' numru ta' oqsma importanti , fosthom l- edukazzjoni , l- ambjent u s- saħħa . L- edukazzjoni hi dik l ' għodda li se tgħin lill- individwi , speċjalment iż- żgħażagħ tagħna sabiex jilħqu l- potenzjal tagħhom u b' hekk mhux biss itejbu lilhom infushom . Ngħinu lill- Maltin jimxu l- quddiem sabiex Malta tkun tista timxi l- quddiem . L- ambjent ta' madwarna għandu jiġi mħares b' mod xieraq . Irridu nassiguraw li l- ambjent Malti jkun ta' kwalita sabiex b' hekk il- kwalita tal- ħajja tagħna l- Maltin titjieb . U xi ngħidu dwar is- saħħa . Il- kura medika hi neċċessarja f' pajjiżna . Kura medika b' xejn għal kulħadd . Din l- għajta tal- Partit Nazzjonalista . Għajta li se nkomplu nirrepetu tul din l- aħħar ġimgħa tal- kampanja . U anke jiena , nisħaq illi ma jistax ikun li dan is- servizz vitali għal pajjiżna jsir bi ħlas u għaldaqstant stqarrejt li jekk qatt dan ikollu jsir bi ħlas meta nkun Prim Ministru jiena lest li nirriżenja . Huwa importanti ħafna li f' dawn l- aħħar ġranet tal- kampanja , kull wieħed u waħda minnha jkompli jisħaq fuq il- proposti li qiegħed jagħmel il- Partit Nazzjonalista . Tislijiet , Tul l- erba snin li ili Prim Ministru kien hemm ċertu avvenimenti li għadni niftakar fihom sa' llum . Kien hemm mumenti sbieħ , fosthom id- dħul ta' Malta fiz- żona Ewro , pero kien hemm ukoll mumenti diffiċli . Certament , fost l- aktar mumenti diffiċli kienu dawk li wasslu sabiex xi fabbrika tagħlaq il- bibien tagħha u b' hekk ammont kbir ta' ħaddiema jingħataw is- sensja . Pero dawn kienu sfidi li bħala Partit fil- Gvern affacjajna flimkien , u b' wicci minn quddiem nista' ngħid li Iva , flimkien irnexxilna neghlbu dawn id- diffikultajiet . Illum hawn l- ogħla livell ta' persuni f' pajjiżna li jaħdem bi qligh u tul dawn l- aħħar erba snin ħloqna ma' l- 20 , 000 post ġdid tax- xogħol . Il- Partit Nazzjonalista minn dejjem kien jemmen illi l- aktar ħaġa importanti għall- familja huwa x- xogħol . Ix- xogħol huwa ċ- ċavetta għal kwalita' ta' hajja tajba u jagħti għixien u dinjita' lill- ħaddiema u lill- familji tagħhom . Pero din iċ- ċertezza fil- qasam tax- xogħol malajr tista tintilef jekk ikun hemm fil- Gvern partit li jħaddan politika li ġġib l- inċertezza , li jesperimenta jew li jhedded l- istabbilita' ekonomika u finanzjarja . Hbieb , nemmen illi biex pajjiżna jimxi l- quddiem , aħna , bħala Partit Nazzjonalista fil- Gvern , għanda nagħmlu l- għalmu tagħna sabiex mhux biss noħolqu impjiega ġodda ta' kwalita tajba , iżda wkoll irridu nippreparaw iz- żgħażagħ tagħna għal meta jidħlu għal dawn l- impjiegi . Dan jista jsir billi noffru edukazzjonu u taħriġ ta' kwalita . Grazzi u tislijiet ! Għaddiet it- tielet ġimgħa tal- kampanja elettorali . Ġimgħa li fiha l- Partit Nazzjonalista ' ppreżenta lill- Poplu Malti u Għawdxi l- proposti tiegħu għas- settur tal- edukazzjoni . Proposti li huma' mmirati sabiex iż- żgħażagħ u l- istudenti tagħna jimxu l- quddiem u jilħqu l- miri u l- potenzjal tagħhom . Il- Partit Nazzjonalista minn dejjem emmen li pajjiżna għandu jinvesti fl- aqwa riżorsa li għanda ; l- Malti . Il- poplu Malti huwa wieħed ħawtiel u dejjem jaffronta l- isfidi li affaċċja b' wiċċu minn quddiem . Il- Partit Nazzjonalista għalhekk poġġa fiduċja sħiħa f' dan il- poplu . Minn dejjem urejna li kapaċi nikkompetu ma l- aqwa pajjiżi fid- dinja . Malta hija żgħira fid- daqs fiżiku tagħha pero l- poplu għandu qalb kbira . Qalb li twassalna sabiex nilħqu l- aqwa livelli immaġġinabbli . L- edukazzjoni huwa settur vitali għal kull pajjiż . Permezz tagħha wieħed jista jinfluwenza mhux biss l- iżvilupp ta' wliedna iżda wkoll l- iżvilupp ta' pajjiżna . L- investiment li l- Partit Nazzjonalista qiegħed jipproponi f' dan is- settur għandu jagħti riżultati fit- tul . Riżultati tajbin u xierqa għal pajjiżna . Illum indirizzajt Mass Meeting ieħor tas- Sliema . Kien Mass Meeting ikkarraterizzat bi preżenza qawwija ta' żgħażagħ fosthom numru sabiħ ta' studenti li ġew isemmgħu leħħenhom . Dan napprezzaħ . Jiena kburi li ' llum f' dan il- pajjiż kullħadd , hu min hu , jista jesprimu l- opinjoni tiegħu b' mod liberu . . . u dan għax huwa d- dritt tiegħu . Ebda persuna u saħansitra ebda politku m' għandu dritt jiċċensura jew jikkontrolla dak li xi ħadd jgħid . Kif intqal tajjeb ħafna dalgħodu meta konna ġewwa Borlma , fejn hemm bżonn għandu jkun il- poplu li jitkellem . . u fejn hemm bżonn irid ikun il- poplu li jagħlaq ħalq il- politiċi u mhux il- politiċi li jagħlqu ħalq il- poplu . Jiena nwiegħed li nibqa nisma u niddiskuti ma kullħadd , hu min hu , u ' nbaxxi rasi għall- verdett finali tal- poplu . Sadanittant , ejjew inkomplu naħdmu flimkien - sabiex flimkien nilħqu l- miri ambizzjużi li fassalna għal pajjiżna . Irrid nirringrazzjakom kollha tal- kontribut , support u donazzjonijiet fil- maratona tal- bieraħ . Napprezzaw kull għajnuna li tagħtu . Grazzi u grazzi mill- qalb . Tislijiet ,